Μον μπλαν σε ποτήρι
Με βάση από κραμπλ φουντουκιού, αυτό το μον μπλαν διαφέρει από το κλασικό που έχει βάση μαρέγκας. Αξίζει να το δοκιμάσετε.
100 γρ. φουντούκια αλεσμένα σε σκόνη (όσο το δυνατόν πιο ψιλή) , 100 γρ. βούτυρο αγελάδας , 100 γρ. ζάχαρη άχνη , 100 γρ. αλεύρι για όλες τις χρήσεις, 300 γρ. βρασμένα και καθαρισμένα κάστανα (καθαρό βάρος) - μπορούμε να αγοράσουμε και έτοιμα βρασμένα κάστανα, που πωλούνται στα σούπερ μάρκετ συσκευασμένα σε κενό αέρος , 300 γρ. μαρόν γλασέ ή κάστανα από γλυκό κουταλιού ή μαρμελάδα κάστανο ή κρέμα κάστανο , 100 γρ. βούτυρο αγελάδος , 50 ml κονιάκ, 400 ml κρέμα γάλακτος με 35-36% λιπαρά , 50 γρ. ζάχαρη άχνη , 1 βανιλίνη , ξύσμα από μισό πορτοκάλι, 8-10 μαρόν γλασέ ολόκληρα ή κάστανα από γλυκό κουταλιού, στραγγισμένα από το σιρόπι
Για να φτιάξουμε το μον μπλαν σε ποτήρι, βάζουμε όλα τα υλικά στον κάδο του μίξερ και τα ανακατεύουμε με το φτερό σε μεσαία ταχύτητα μέχρι να γίνουν ένα ζυμαράκι.Πλάθουμε το ζυμάρι σε μπάλα, το καλύπτουμε με μεμβράνη και το βάζουμε στο ψυγείο για μισή ώρα να ξεκουραστεί.Προθερμαίνουμε τον φούρνο στους 170°C, στον αέρα.Κόβουμε το ζυμάρι με τσιμπιές σε ακαθόριστα κομματάκια μεγέθους περίπου 1 x 1 εκ.Τα αραδιάζουμε σε ταψί στρωμένο με αντικολλητικό χαρτί και ψήνουμε στη μεσαία σχάρα για περίπου 13 λεπτά.Πολτοποιούμε όλα τα υλικά  μαζί σε έναν πολυκόφτη μέχρι να γίνει ένα μείγμα ομοιογενές, μαλακό αλλά όχι νερουλό - θα  πρέπει να στέκεται (αν ο πολυκόφτης μας δεν χωράει όλη την ποσότητα των υλικών, τα πολτοποιούμε σε 2-3 δόσεις).Σε μια σακούλα ζαχαροπλαστικής τοποθετούμε το πιο μικρό σε διάμετρο κορνέ ή ένα ειδικό κορνέ για τα «μαλλιά» του κάστανου και γεμίζουμε τη σακούλα με την κρέμα κάστανο.Στον κάδο του μίξερ χτυπάμε με το σύρμα, σε μεσαία προς δυνατή ταχύτητα, όλα τα υλικά μέχρι να γίνουν μια σφιχτή σαντιγί και αμέσως μετά την τοποθετούμε σε μια σακούλα ζαχαροπλαστικής, στην οποία έχουμε προσαρμόσει ένα κορνέ με δόντια. Αν δεν έχουμε δεύτερη σακούλα ζαχαροπλαστικής, μπορούμε να σερβίρουμε τη σαντιγί με κουταλιές.Σε ένα ποτήρι σερβιρίσματος της επιλογής μας τοποθετούμε στον πάτο μια λεπτή στρώση κραμπλ φουντουκιού και από πάνω μια στρώση σαντιγί.Στο κέντρο της τοποθετούμε ένα ολόκληρο κάστανο γλασέ  και από πάνω βάζουμε άλλη μια στρώση θρυμματισμένο κραμπλ φουντουκιού.Σχηματίζουμε πάνω από το κραμπλ μια μεγάλη ροζέτα από σαντιγί, έτσι που να καλύψει ολόκληρο το κάστανο, και στο τέλος καλύπτουμε τη σαντιγί με  την κρέμα κάστανο, αφήνοντάς τη να πέφτει από το κορνέ και να σχηματίζει ακανόνιστες γραμμές, σαν «μαλλιά».Επαναλαμβάνουμε τη διαδικασία με τα υπόλοιπα ποτήρια σερβιρίσματος, μέχρι να τελειώσουν τα υλικά.
Κάστανα,Κρέμα Γάλακτος,Φουντούκια,Χριστούγεννα